Diari Oficial de la Generalitat Valenciana


Sumari del DOGV 6215, del 26-02-2010 (2010/1415)

Notificació de la sentència dictada en el judici verbal de desnonament per falta de pagament número 2095/2008.
--------------------------------------------------------------------------------------------------------------

### Dades del document

Número de DOGV
:   6215

Data del DOGV
:   26-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/1415


Data del document
:   28-01-2010

Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici verbal de desnonament per falta de pagament número 2095/2008. [2010/1415]  
Judici verbal (desnonament per falta de pagament) 002095/2008  
Part demandant: Amparo Franch Moliner i Maria Carmen Franch Moliner.   
Part demandada: Francisca López Núñez.   
Sobre: verbals arrendaticis.   
En el judici a què es fa referència, el magistrat jutge, Víctor Calatayud Chollet, ha dictat la resolució que té la dispositiva que literalment és com segueix:   
«Dispositiva   
Estime íntegrament la demanda interposada per la procuradora dels tribunals Carmen Linares Beltrán, en nom i representació d'Amparo Franch Moliner i Maria del Carmen Franch Moliner, contra Francisca López Núñez:   
1. Declare resolt per falta de pagament de les rendes i quantitats assimilades el contracte d'arrendament que lligava les parts i que tenia per objecte l'habitatge siti a Castelló de la Plana, carrer de Ramón Rull, 2, escala 1, 3r B i traster 9.   
2. Condemne la demandada a sotmetre's a aquesta resolució i a deixar lliure, vacu i a disposició de la part actora l'immoble esmentat. S'assenyala a aquest efecte el dia 20 de maig de 2009, a les 10.30 horas, perquè es procedisca al llançament.   
3. Condemne la part demandada a pagar a l'actora:   
a. Cinc mil cent euros (5.100 €), en concepte de rendes impagades fins a la data de presentació de la demanda.   
b. Sis-cents euros (600 €) en concepte de quotes de la comunitat.   
c. Quaranta-dos euros i huitanta-huit cèntims (42,88 €) corresponents al rebut de subministrament d'aigua de juliol a setembre de 2008.   
d. Dos mil dos-cents huitanta euros (2.280 €), en concepte de rendes vençudes des de la interposició de la demanda fins a la data d'aquesta resolució.   
e. Quaranta-dos euros i huitanta-huit cèntims (42,88 €) i quaranta-cinc euros i trenta-cinc cèntimo (45,35 €) pel servei de subministrament d'aigua a què es refereix la documental aportada en la vista, (rebuts corresponents als períodes de subministrament d'1 d'octubre a 31 de desembre de 2008 i d'1 de gener a 31 de març de 2009).   
f. Les rendes vençudes i quantitats assimilades que es produiran fins al llançament.  
g Més els interessos vençuts i que venceran segons els termes establits en el fonament de dret sisé d'aquesta resolució.  
4. Condeno a la parte demandada al pago de las costas procésales causadas.   
Notifiqueu aquesta resolució a les parts interessades, i feu-los saber que no és ferma i que s'hi pot interposar un recurs d'apel·lació davant de l'Audiència Provincial de Castelló, que s'ha de preparar davant d'aquest Jutjat, dins del termini de cinc dies següents a la notificació corresponent.   
Expediu un certificat d'aquesta resolució i uniu-lo a les actuacions, i incloeu l'original en el llibre de sentències.   
Aquesta és la meua sentència, que pronuncie, mane i firme.   
Publicació. La sentència anterior ha sigut llegida i publicada en el dia de la seua data pel jutge que la subscriu, mentre estava constituït en audiència pública; hui, en done fe».   
Atés que es desconeix el domicili o la residència actuals de la part demandada, mitjançant la provisió de 28 de gener de 2010, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de sentència.  
Castelló de la Plana, 28 de gener de 2010.- El secretari judicial: Alexandre Ros Ros.